جمهورباشقانلیغی سؤزچوسو ابراهیم قالین، دونن آخشام آلمانیا باشباخانی آنگلا مرکل ایله سوسیال دموکرات پارتی لیدئری و باشباخان نامیزدی مارتین شولز آراسینداکی سئچیم دارتیشما‌سی پروگرامیندا تورکیه‌یه یؤنه‌لیک تنقیدلره تپکی گؤستردی.
قالین، تویت دن یاییملادیغی آچیقلامادا، پروگراما تورکیه‌نین و جمهورباشقانی اردوغانین دامغا وورماسی‌نین تصادف اولمادیغینی بیلدیردی.
"آلمانیا و آوروپانین اساس و عاجل پروبلئم‌لری‌نین یوخ ساییلا‌راق تورکیه-اردوغانا هوجوم ائدیلمه‌سی، آوروپا‌داکی اوفوق دارالماسی‌نین عکس اولونماسی" دئین قالین،
"آوروپاداکی تورکیه  قارشیدلیغی، اساس پروبلئم‌لری اؤته‌لمه و دوشمن بیر "اؤته‌کی" اوزرین‌دن اؤزونو راخاتلاتما واسطه‌سینه چئوریلمیش وضعیتده" دئیه یازدی.
ابراهیم قالین،
"اؤزونو، دوشمن بیر اؤته‌کی اوزرین‌دن تانیملایان جمعیت‌لر اؤز کیم‌لیک‌لرینی هئچ بیر زامان تاپابیلمزلر. بو ان چوخ او جمعیته ضرر وئریر. آنا آخیم آلمان سیاستی‌نین پوپولیزمه و اؤتکیلشدیرمه‌یه-دوشمانلاشدیرمایا بویون ایمه‌سی یالنیز آیریمچی‌لغی و عرقچی‌لیغی قیزیشدیریر. پ‌کاکا و فئتؤ کیمی هؤرگوتلره آچیق قوجاق آچان آلمانیا، دموکراسی دئییل تروریستلری و چئوریلیشچیلری مدافعه ائتدیگی‌نین فرقینده دئییل می؟" ایفاده‌لرینه یئر وئردی.
قالین، آلمان سئچیم‌لرینی هانسی پارتینین قازاناجاغینین چوخ بیر اهمیتی اولمادیغینی چونکو هانسی ذهنیتین قازاناجاغینین آرتیق بللی اولدوغونو دا بیلدیررک،
"مرکل و شولزون دارتیشما بویو آیریمچیلیق و یوکسه‌لن عرقچی‌لیغا هئچ توخونمامیش اولماسی آلمان سیاستی‌نین گلدیگی نقطه‌نی گؤستریر" دئدی.
